CELEX: 52014DP0110
Language: bg
Date: 2014-02-25 00:00:00
Title: Решение на Европейския парламент от 25 февруари 2014 г. относно искане за снемане на имунитета на Тадеуш Цимански (2013/2278(IMM))

29.8.2017   
            
            
               BG
            
            
               Официален вестник на Европейския съюз
            
            
               C 285/161
            
         P7_TA(2014)0110
   Искане за снемане на парламентарния имунитет на Тадеуш Цимански
   Решение на Европейския парламент от 25 февруари 2014 г. относно искане за снемане на имунитета на Тадеуш Цимански (2013/2278(IMM))
   (2017/C 285/24)
   
      Европейският парламент,
   
               —
            
            
               като взе предвид искането за снемане на имунитета на Тадеуш Цимански, предадено на 23 октомври 2013 г. от главния прокурор на Република Полша и обявено в пленарно заседание на 18 ноември 2013 г.,
            
         
               —
            
            
               като изслуша Тадеуш Цимански съгласно член 7, параграф 5 от своя правилник,
            
         
               —
            
            
               като взе предвид членове 8 и 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1) ,
            
         
               —
            
            
               като взе предвид член 105 от Конституцията на Република Полша,
            
         
               —
            
            
               като взе предвид член 5, параграф 2, член 6, параграф 1 и член 7 от своя правилник,
            
         
               —
            
            
               като взе предвид доклада на комисията по правни въпроси (A7-0099/2014),
            
         
               A.
            
            
               като има предвид, че главният прокурор на Република Полша е поискал снемането на имунитета на Тадеуш Цимански във връзка с искане за разрешение за образуване на наказателно производство срещу член на Европейския парламент, отправено от Главна инспекция за движението по пътищата, във връзка с нарушение по член 96, параграф 3 на полския Кодекс за административните нарушения;
            
         
               Б.
            
            
               като има предвид, че съгласно член 8 от Протокола за привилегиите и имунитетите на Европейския съюз членовете на Европейския парламент не могат да бъдат подлагани под каквато и да било форма на претърсване, задържане или съдебно производство във връзка с изразените от тях мнения или подадените от тях гласове при изпълнението на задълженията им;
            
         
               В.
            
            
               като има предвид, че съгласно член 9 от Протокола за привилегиите и имунитетите на Европейския съюз членовете на Европейския парламент притежават на територията на тяхната собствена държава имунитетите, предоставяни на членовете на националните парламенти;
            
         
               Г.
            
            
               като има предвид, че съгласно член 105 от Конституцията на Република Полша „депутатът не носи отговорност за действия в обхвата на мандата му за срока на заеманата от него длъжност и след изтичане на този срок. По отношение на тези действия депутатът отговаря единствено пред Сейма, а в случаите, когато е нарушил правата на трети лица, срещу депутата може да се образува съдебно производство единствено със съгласието на Сейма“;
            
         
               Д.
            
            
               като има предвид, че единствено Парламентът има правомощието да реши дали да се снеме или не имунитетът в даден случай; като има предвид, че Парламентът може да вземе предвид в разумна степен становището на член на ЕП при вземането на своето решение дали да снеме или не неговия имунитет (2);
            
         
               Е.
            
            
               като има предвид, че престъплението, за което се поддържа обвинението, няма пряка и очевидна връзка с изпълнението от страна на Тадеуш Цимански на задълженията му на член на Европейския парламент, нито представлява изразено мнение или подаден глас при изпълнението на неговите задължения в качеството му на член на Европейския парламент за целите на член 8 от Протокол № 7 за привилегиите и имунитетите на Европейския съюз;
            
         
               Ж.
            
            
               като има предвид, че поради това наказателното производство, което предстои да бъде образувано срещу Тадеуш Цимански, не е свързано по никакъв начин с качеството му на член на Европейския парламент;
            
         
               З.
            
            
               като има предвид, че в настоящия случай Парламентът не е открил доказателства за fumus persecutionis, т.е. достатъчно сериозно и точно подозрение, че делото е било заведено с намерението да се причини политическа вреда на засегнатия член на ЕП;
            
         
               И.
            
            
               като има предвид, че искането е отправено вследствие на писмена декларация, направена от Тадеуш Цимански, с която той е отказал да изпълнил задължението да разкрие самоличността на лицето, на което е предоставил превозното средство, посочено в протокола на Главна инспекция за движението по пътищата, и се е съгласил да заплати глоба в размер на 500 полски злоти за нарушение по член 96, параграф 3 на полския Кодекс за административните нарушения;
            
         
            
               1.
            
            
               Решава да снеме имунитета на Тадеуш Цимански;
            
         
            
               2.
            
            
               Възлага на своя председател незабавно да предаде настоящото решение и доклада на своята компетентна комисия на компетентния орган на Република Полша и на Тадеуш Цимански.
            
         
      (1)  Решение от 12 май 1964 г. по дело 101/63, Вагнер/Форман и Крир (Recueil 1964 г., стр. 195), решение от 10 юли 1986 г. по дело 149/85, Уайбот/Фор и други (Recueil 1986 г., стр. 2391), решение от 15 октомври 2008 г. по дело T-345/05, Моут/Парламент (Сборник 2008 г., стр. II-2849), решение от 21 октомври 2008 г. по съединени дела C-200/07 и C-201/07, Мара/Де Грегорио и Клементе (Сборник 2008 г., стр. I-7929), решение от 19 март 2010 г. по дело T-42/06, Голниш/Парламент (Сборник 2010 г., стр. II-01135) и решение от 6 септември 2011 г. по дело C-163/10, Патричело (Сборник 2011 г., стр. I-07565).
   
      (2)  Решение по дело T-345/05, Моут/Парламент, цитирано по-горе, в точка 28.